AIŠKINAMASIS RAŠTAS

Dėl savivaldybės turto perdavimo patikėjimo teise valdyti, naudoti ir disponuoti juo

**1. Parengto tarybos sprendimo projekto tikslai ir uždaviniai**

Molėtų rajono savivaldybės viešoji biblioteka (toliau – Biblioteka) 2020 m. liepos 3 d. raštu Nr. R2-24 „Dėl ilgalaikio turto pripažinimo nereikalingu“ informavo, kad įstaigoje yra kompiuterinė įranga, kuri nenaudojama ir nereikalinga įstaigos veiklai. Perduodamą kompiuterinę įrangą Biblioteka gavo 2010-2011 metais, dalyvaujant projekte „Bibliotekos pažangai“. 2019-2020 metais Biblioteka dalyvauja projekte „Gyventojų skatinimas išmaniai naudotis internetu atnaujintoje viešosios interneto prieigos infrastruktūroje“, kurio tikslas – plėtoti ir atnaujinti viešosios prieigos kompiuterių ir interneto infrastruktūrą viešosiose bibliotekose, sudarant sąlygas gyventojams dalyvauti skaitmeninių kompetencijų ugdymo ir vietos skaitmeninio turinio kūrimo bei kitose skaitmeninės informacijos iniciatyvose. 2019-2020 metais Molėtų r. savivaldybės viešojoje ir kaimo bibliotekose atnaujinama viešosios interneto prieigos bibliotekose infrastruktūra. Bibliotekos direktoriaus 2020 m. liepos 2 d. įsakymu Nr. V-10 kompiuterinė įranga – 8 kompiuteriai ir daugiafunkcis įrenginys pripažinti nereikalingais įstaigos veiklai. Kadangi kompiuterinė įranga tinkama naudoti, Molėtų kultūros centras 2020 m. liepos 8 d. raštu Nr. (1.7.) SR-52 „Dėl turto perdavimo“ ir Molėtų krašto muziejus 2020 m. liepos 8 d. raštu Nr. R1-41 (1.5.) „Dėl savivaldybės turto perdavimo Molėtų krašto muziejui“ prašo šią įrangą perduoti naudoti įstaigų veiklai.

Parengto tarybos sprendimo projekto tikslas - perduoti patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų rajono savivaldybės viešosios bibliotekos patikėjimo teise valdomą ir veiklai nenaudojamą ilgalaikį materialųjį turtą Molėtų kultūros centrui ir Molėtų krašto muziejui valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis, 20 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – tinkama naudoti kompiuterinė įranga bus naudojama įstaigų veiklai.

Neigiamų pasekmių nenumatoma.

**4. Priemonės sprendimui įgyvendinti**

Pasirašyti turto perėmimo ir perdavimo aktus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės viešoji biblioteka.